Държавен вестник, бр. 5, 2013 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  5
от прединвестиционното проучване или от 
инвестиционния проект по методика съгласно 
приложение № 2.
(3) Размерът на възнаграждението по ал. 2 
се посочва в решението за откриване на 
процедура за избор на частен партньор и се 
заплаща от съответния публичен партньор 
в срок до една година от публикуването на 
обявлението.
Раздел III
Подготвителни действия
Чл. 13. (1) Подготвителните действия се 
извършват от компетентния публичен парт­
ньор по чл. 13 от закона при условия и по 
ред, определени със закона и с правилника.
(2) Публичният партньор със заповед оп­
ределя отговорните лица, техните задълже­
ния, целите, срока и финансовите средства 
за извършване на подготвителните действия.
(3) Разходите за извършване на подготви­
телни действия са за сметка на съответния 
публичен партньор, като необходимите сред­
ства се планират в рамките на бюджетната 
процедура за съответната година.
Чл. 14. (1) Подготвителните действия 
включват осигуряване от публичния партньор 
изготвянето на:
1. обосновка за доказване на социално-ико­
номическата целесъобразност от изпълнението 
на проекта чрез ПЧП, и 
2. проекти на документи по чл. 31, т. 2 
от закона. 
(2) Обосновката по ал. 1, т. 1 се основава на:
1. прединвестиционно проучване или ин­
вестиционен проект – когато ПЧП проект 
включва строителство;
2. финансово-икономически анализ, с който 
се доказват най-малко:
а) постигането на по-добра стойност на 
вложените публични средства чрез ПЧП; 
б) поносимостта за държавния бюджет, 
съответно за общинския бюджет или за бю­
джета на публичноправната организация, на 
проекта за ПЧП;
3. правен анализ относно изпълнението 
на законовите изисквания за осъществяване 
на ПЧП.
(3) Документите по ал. 2 се изработват 
в съответствие с минималните изисквания, 
определени в приложение № 1.
Чл. 15. Обосновката по чл. 14, ал. 1, т. 1 
съдържа най-малко:
1. целите на проекта, свързани със задово­
ляване на обществени потребности, и степента 
на тяхното постигане с предложения проект;
2. изходна спецификация на проекта с 
идентифицирани количествени и качествени 
характеристики за дейността от обществен 
интерес;
3. финансово-икономически параметри на 
проекта и изводи за неговата ефективност и 
социално-икономическа целесъобразност, в 
т.ч. постигане на по-добра стойност на вло­
жените публични средства;
4. мотивирани предложения за форма, мак­
симален размер и график на предоставяне на 
финансовата подкрепа, максимален срок на 
договора за ПЧП, максимална норма на въз­
връщаемост за частния партньор за проекта; 
5. изводи за въздействието на параметрите 
на ПЧП проекта върху бюджета, включително 
оценка за съответствие с режима по държав­
ните помощи;
6. заключение относно изпълнението на 
законовите изисквания за осъществяване на 
проекта чрез ПЧП, включително обстоятел­
ствата по чл. 3, ал. 2 от закона.
Чл. 16. (1) Обосновката по чл. 14, ал. 1, 
т. 1 се разглежда и предлага за одобрение на 
публичния партньор от експертен съвет по 
чл. 30, ал. 4 от закона.
(2) Правата, задълженията и отговорно­
стите на експертния съвет, както и неговият 
състав се определят със заповед на публичния 
партньор.
(3) Експертният съвет може да действа на 
постоянен принцип или да се сформира за 
всеки отделен проект за ПЧП.
(4) В състава на експертния съвет могат да 
се включват вътрешни и външни експерти с 
необходимата квалификация и опит в съот­
ветствие с проекта за ПЧП.
Чл. 17. (1) Проектът на обосновка, проуч­
ванията, анализите и проектите на документи 
по чл. 31, т. 2 от закона се изработват после­
дователно и взаимообвързано от експерти от 
съответната администрация, притежаващи 
необходимата квалификация и опит, и/или 
чрез възлагане на външен/шни консултант/и 
по преценка на публичния партньор. 
(2) Възлагането на външен/шни консултант/и 
на един или повече от документите по ал. 1 се 
извършва при условията и по реда на Закона 
за обществените поръчки (ЗОП). 
Чл. 18. (1) За държавни ПЧП и ПЧП на 
държавни публичноправни организации пуб­
личният партньор представя пред министъра 
на финансите искане за одобрение на финан­
сово-икономическия анализ.
(2) Към искането по ал. 1 се прилагат 
документите по чл. 14, ал. 2.
(3) Министърът на финансите одобрява или 
отказва да одобри финансово-икономическия 
анализ в тримесечен срок от постъпване на 
искането по ал. 1. 
(4) Когато съгласно Закона за държавните 
помощи и Правилника за прилагане на Закона 
за държавните помощи, приет с Постановление 
№ 61 на Министерския съвет от 2007 г. (обн., 
ДВ, бр. 26 от 2007 г.; изм. и доп., бр. 97 от 
2007 г., бр. 10 от 2009 г. и бр. 3 от 2010 г.), се